Абдулла Өтепбергенұлы Ермағанбетов

Абдулла Өтепбергенұлы Ермағанбетов (13 сәуір 1950 жыл, Түрікмен КСР – 28 желтоқсан 2017 жыл, Жаңаөзен) — қазақстандық мұнайшы, саналы ғұмырын мұнайшылар транспортына арнаған абзал ардагер көлік жүргізушісі, Қазақстан Мұнай Өнеркәсібі саласының құрметті қызметкері, мұнайшылар транспортының ардагері, Қазақстан Республикасының Еңбек сіңірген қызметкері.

Толығырақ
 Абдулла Өтепбергенұлы 1950 жылы 13 сәуірде Түрікмен КСО жерінде дүниеге келген.
 1960 жылдың басында туған жері атамкені Маңғыстау облысының Жаңаөзен қаласына қоныс аударған.
 1969 жылы Қазақстан мұнай өнеркәсібінің технологиялық транспорт басқармасына автобус жүргізушісі болып еңбек жолын бастаған.
 1969 жылдан – 2013 жылға дейін Қазақстан мұнайөнеркәсібінің алып қоры Өзенмұнайгаз мұнай компаниясында 45 жылға жуық ерен еңбек етті. 
 Абдулла Өтепбергенұлының таңсәріден автобусын от алдырып, Өзен орындарына күнделікті жұмысқа баратын мұнайшыларды керекті нысанына дейін тасымалдау оның 45 жылдан аса уақыттан бергі жемісті жұмысы. 
 Абдулла Өтепбергенұлы саналы ғұмырын мұнайшылар транспортына арнаған абзал жан.
 2017 жылы 28 желтоқсанда Жаңаөзен қаласында дүниеден өткен.

Марапаттары
 Қазақстан Республикасының Еңбек сіңірген қызметкері
 2010 жылдың 7 желтоқсанындағы Қазақстан Республикасының тұңғыш президенті – елбасы Н.Ә.Назарбаевтың жарлығымен Қазақстан мұнай өнеркәсібінің өркендеуіне өлшеусіз үлес қосқаны үшін еліміздің жоғарғы мемлекеттік марапаты «Ерен еңбегі үшін медалі» мен марапатталды. 
 «Қазақстан мұнайына 100 жыл» алтын медалінің иегері
 «Өзенмұнайгаз» АҚ және қала әкімінің т.б мекемелердің құрмет грамоталарымен алғыс хаттарымен марапатталған.
 Қазақстан Республикасының Құрмет грамотасының иегері.
 "Еңбек ардагері" медалінің иегері және т.б марапаттардың иегері.

Отбасы
Әкесі, Өтепберген Ермағанбетұлы — Ұлы Отан соғысының ардагері, Қазақстан мал дәрігерлегі ісінің үздігі және анасы, Ермағанбетова Балзия — көпбалалы батыр ана.

Абдулла Өтепбергенұлының жұбайы Ермағанбетова Збираш Аманжанқызымен 45 жылдай отасқан. Балалары: Мәрияш (1974 жылы, Жаңаөзен қаласы, Қызылсай ауылында туған); Бисенбай (1976 жылы, Қызылсайда туған); Майра (1981 жылы, Қызылсайда туған); Ақмарал (1986 жылы Қызылсайда туған).

Өтепбергенұлының 8 жиені, 4 немересі бар.

 Дереккөздер 

Санат:Қазақстан мұнайшылары
Санат:Қазақстан мұнайына 100 жыл медалінің иегерлері
Санат:Жаңаөзен тұлғалары